O‘zbekiston delegatsiyasi bo‘lajak «Koreya Respublikasi – Markaziy Osiyo» hamkorlik forumida ishtirok etadi. Bu haqda Tashqi ishlar vazirligi xabar bermoqda. Qayd etilishicha, mamlakat tashqi ishlar vaziri Abdulaziz Komilov boshchiligidagi delegatsiya 2019 yilning 16 oktabr kuni «Koreya Respublikasi – Markaziy Osiyo» 12-hamkorlik forumida qatnashadi. Nur-Sulton shahrida (Qozog‘iston) bo‘lib o‘tadigan Forum doirasida O‘zbekiston delegatsiyasi ikki tomonlama uchrashuvlar ham o‘tkazadi. Bundan oldin, Abdulaziz Komilov Bokuda Peter Siyarto bilan uchrashgandi.